
e De 19 ani mass-media românească se strădu- 
ieşte să îşi găsească propria cale între nevoia 
de a-şi îndeplini misiunea „absolută” de 
„câine de pază” al democrației şi aceea de a 
apăra interesul firesc al securităţii naţionale. În 
epoca globalizării, interesul național poate fi 
contrapus ori, dimpotrivă, privit comple- 


mentar „interesului securităţii globale” sau cel 
puţin interesului de securitate al alianțelor. 


Sigur, cele două concepte sunt discutabile 
teoretic dar ele ar trebui luate în calcul şi ana- 
lizate ca aspecte complementare ale aceleiaşi 
realități. Imaginea creată de mass-media lumii 
înconjurătoare nu ţine cont decât de interesul 
patronului trustului de presă. Apartenența 
acestuia la rețelele multinaționale demon- 
strează clar cât de reală este această imagine 
şi cât de legată este ea de interesul naţional. 


1. Media — actor sau vector al puterii în politica internaţională? 


1. O față a monedei 

La 23 martie 2007, cincisprezece militari din 
Marina Regală Britanică au fost capturați în estuarul 
Shat el-Arab, de către autoritățile de la Teheran. 
Ministrul iranian de externe, a declarat că problema este 
studiată "din punct de vedere legal" şi a sugerat că 
britanicii ar putea fi puşi sub acuzare pentru pătrundere 
ilegală în apele teritoriale iraniene. După eliberarea 
acestora, la 15 aprilie, adică a doua zi după revenirea 
detaşamentului la Londra, canalul de televiziune Sky 
News a difuzat un reportaj cu protagoniştii evenimen- 
tului. Înregistrarea fusese făcută cu 5 zile înaintea 


căpitanul Chris Air, declara că misiunea includea 
"colectarea informaţiilor despre activitatea iraniană în 
zonă". N.B. Pe tot parcursul crizei, pentru a proteja 
viețile celor implicaţi şi negocierile pentru eliberarea 
lor, Sky News şi toate celelalte mijloace occidentale de 
informare în masă au acuzat constant Iranul că a 
capturat „marinari civili nevinovaţi din apele interna- 


tionale”. 


2. Clauza de „congtiință” 

Problema limitării chiar şi temporare a dreptului 
cetățenilor la informare şi implicit a presei, pe fondul 
amenințărilor teroriste, mai ales după 11 septembrie 

îndelungată a şcolii de presă şi a practicii jurnalismului 
occidental dar şi expertiza relațiilor publice din aceste 
state au darul de a proteja informaţiile care pot avea 
consecințe negative asupra securității națiunilor lor. Mai 
mult, jurnaliştii, începând de la editor şi sfârşind cu 
reporterul din teren, manifestă întotdeauna solidaritate 
în acţiunile de interes naţional. Excepțiile cunosc întot- 
deauna sancţiunea legii. 

În România, după o jumătate de secol de restricții, 
numai simpla încercare de a pune în discuţie oportu- 
nitatea difuzării unor informaţii care pot aduce atingere 
interesului național sau organizațiilor internaționale din 
care țara noastră face parte, provoacă reacţii ostile. 
Contextul istoric este susținut adesea de campanii de 
presă virulente împotriva unor instituţii ale statului cu 
atribuţii în domeniu. Nu de puţine ori sloganul „Jos 
poliția politică!” a fost aplicat fără discernământ şi 
ofițeri din serviciile de „intelligence” care reuşiseră să 
ocupe posturi cheie pentru securitatea națională sau a 
Alianţei, au fost deconspiraţi. 

După încheierea crizei marinarilor britanici din 
estuarul Shat el-Arab, în dialoguri succesive cu mai 
mulți jurnalişti cu responsabilităţi editoriale, am adresat 
întrebarea: „Ce ai fi făcut dacă ai fi fost în locul 
reporterilor de la Sky News?”. 80% dintre respondenţi 
au invocat „clauza de conştiinţă” punând libertatea 
presei şi dreptul publicului la o informare corectă mai 
presus de orice consecințe şi au afirmat că ar fi difuzat 
reportajul înainte de deznodământ. Discuţia se purta a 
doua zi după declarația ministrului iranian de Externe, 
Manuchehr Mottaki potrivit căreia, dacă ar fi avut 
cunoştinţă de reportajul de la Sky News, Teheranul l-ar 
fi folosit ca dovadă a justeții reacției sale. Orice 
comentariu este inutil. 


3. Cealaltă față a monedei 

O confirmare a atitudinii unei părți semnificative a 
corpului ziariştilor români în sensul celor afirmate mai 
sus exista încă din primăvara anului 2005. În intervalul 
28 martie — 25 mai din acel an, s-a derulat ceea ce, la 
vremea respectivă, a fost apreciat drept „cea mai gravă 
criză politică externă cu care s-au confruntat autoritățile 
române după Decembrie 1989. Cazul a fost şi pentru 
media un examen, în condițiile în care miza ridicată de 
această temă a fost, pe fond, deasupra celor strict 
comerciale. 


Studiu’ elaborat de Institutul PRO pe luna aprilie a 
acelui an şi care avea ca obiect reacţia presei la acest 
eveniment, sublinia „aspectul neprofesionalist al unei 
părți a mass-media care a abordat subiectul nepro- 
fesionist şi diletant, preferând să invite în studio pseudo- 
analişti mediocri şi să cadă, încă de la început, în 
capcana scenariilor şi a interpretărilor conspiraționiste. 

Din cauza inflației de zvonuri, cealaltă parte a 
mediei s-a abținut de la implicare, tratând subiectul mai 
reținut. Doar după difuzarea imaginilor şocante cu cei 
răpiți, s-a trecut la o abordare de tip participativ, dezvol- 
tându-se mult dimensiunea umană a evenimentului”. În 
timpul crizei, preşedintele Traian Băsescu declara că 
zvonistica din presă a creat "probleme extraordinare", 
deoarece răpitorii nu credeau că aceasta nu este 
alimentată de administraţie. Şeful statului avea în 
vedere şi frecventele supoziţii vehiculate de mass-media 
potrivit cărora cei trei jurnalişti s-ar fi aflat în Irak 
pentru misiuni de spionaj! 


4. Structura „forțelor presei române” 

Presa — în general — poate fi privită ca o organizaţie 
cu o putere similară forțelor armate ale unui stat, dacă 
avem în vedere extraordinara forță de izbire psihologică 
a acesteia. Acțiunea ei permanentă, efectele psihologice 
asupra ansamblului populaţiei şi, nu în ultimul rând, 
asupra liderilor unui stat, îi conferă o putere mai 
devastatoare decât chiar aceea a armelor de distrugere în 
masă. 

Utilizarea ei sistematică şi inteligentă poate avea un 
rol covârşitor la câştigarea unei dispute şi menţinerea 
controlului asupra unui stat sau populaţii care manu 
militari ar avea costuri materiale şi umane imense. Din 
această perspectivă, mass-media din ţara noastră poate 
fi structurată pe „categorii de forţe (ale presei)”: 
„forțele” televiziunii, „forţele” radioului şi „forțele” 
presei scrise. 


Televiziunea, cu imaginile pe care le transmite, are 
asupra publicului „forţa de izbire? cea mai mare. 
Asemenea altor cuceriri de vârf ale inteligenţei umane 
în folosul ființei umane, televiziunea a fost transformată 
în scurt timp într-o adevărată armă cu puteri mira- 
culoase. 

Ohanesian, reporter la cotidianul România Liberă. 
Răpirea s-a produs la cinci zile după sosirea în Irak şi pe 
fondul vizitei preşedintelui României la trupele româ- 
neşti din teatrul de operaţiuni. 


neîncredere pe care românul o invocă prin formula: 
„până nu văd, nu cred!”. Şi micul ecran îi dă individului 
imaginile care să îl facă să creadă! În ceea ce vor cei din 
spatele lui să creadă telespectatorul! 

În momentul de față, în România”, există 154 de 
canale de televiziune. Dintre acestea, 18 emit în direct la 
nivel național. Ele transmit imagini despre/de la 
evenimente a căror plajă de importanţă se întinde de la 
„banalul” de fiecare zi până la securitatea naţională, 
regională şi globală. Lor li se adaugă un număr cel puțin 
egal de televiziuni de nişă, care acoperă, de asemenea, 
întregul teritoriu al statului român, gusturile şi 
înclinațiile aproape fiecărui cetățean. Practic, fiecare 
persoană este o „ţintă”. De la nou-născutul lăsat să stea 
„liniştit” în faţa ecranului cu desene animate ce se 
înfruntă în „războaie galactice” şi până la bătrânul care 
aşteaptă mărirea pensiei şi veşti despre evoluţia 
preţurilor la medicamente. 

Informaţiile despre cercetările spaţiului cosmic, 
adâncurile oceanelor, microuniversului cât şi despre 
disputele politice şi mondenităţile momentului sunt 
completate cu cele de la nivelul comunităților locale. 
Numărul acestora este pur şi simplu năucitor pentru un 
stat care abia acum îşi încordează puterile economiei 
pentru înscrierea pe un drum constant ascendent. Nici 
mai mult, nici mai puţin de 118 posturi de televiziune, 
adică diferenţa până la 154, care sunt locale şi regionale. 


Radioul deţine supremaţia absolută asupra între- 
gului „câmp de luptă hertzian”. El ajunge în cele mai 
izolate puncte ale unui teritoriu, inclusiv acolo unde 
lipsesc rețele de alimentare cu energie electrică. Radioul 
menţine starea de „tensiune” a „ostilităţilor” în tot restul 
zilei în care individul se află în afara razei de acțiune a 
„artileriei grele” a micului ecran. Forţa sa de manipulare 
şi persuasiune nu este cu nimic mai prejos decât aceea a 
televiziunii. 

Lipsa imaginii este contracarată cu schiţa insinuată 
de corespondentul de la faţa locului. În România, în 
spațiul „undelor hertziene”, peste 20 de posturi de radio 
au acoperire națională. Restul, până la 106, emit la nivel 
local şi/sau — deloc neglijabil — pe internet. 


Presa scrisă este mai lentă şi aduce ştirile la 
publicul ţintă cu o anumită întârziere, uneori chiar şi 
mai mare de 24 de ore. Rolul ei este acela de a completa 
şi de a întări percepțiile furnizate de radio şi televiziune. 
În România acţionează o „flotilă” de 674 de publicaţii. 
303, adică aproape jumătate dintre acestea, apar la nivel 
național, 13 în Republica Moldova şi 29 în restul 
diasporei. Diferența până la 674, adică 329 de publicații 
au ca ţintă publicul local. 

Grafic 1. „Forțele” presei române 


5. Impact 

Ştirile sunt cel mai urmărit tip de program tv de 
către români, acestea fiind urmate de filmele artistice, 
emisiunile sportive şi de telenovele, arată sondajul din 
2007. 

Cercetarea cu tema „Influența media asupra 
comportamentului electoral”, realizată de CURS la 
cererea Consiliului Național al Audiovizualului relevă 
faptul că un sfert dintre români urmăresc emisiunile de 
la televizor 2-3 ore zilnic, 22% din populația României 
aflându-se în fața micului ecran peste patru ore pe zi. 
Interesante sunt şi datele potrivit cărora trei sferturi 
dintre români nu folosesc niciodată internetul, iar 8% nu 
îl folosesc zilnic. 

Cei mai mulţi dintre respondenţi (68,7%) declară că 
urmăresc la televizor, în primul rând, programele de 
ştiri. Pe locul al doilea în preferințele lor sunt filmele 
artistice (6,4%), urmate de emisiunile sportive (cu 
3,4%), de telenovele (3,3%) şi de talk-show-uri (2,9%). 

La întrebarea “Ce informaţii vă interesează cel mai 
mult în cadrul ştirilor?”, 28% dintre respondenţi au 
declarat că preferă informaţiile politice, 22% urmăresc 
cu cel mai mare interes informaţiile despre problemele 
sociale (pensii, sănătate, asigurări, migraţie), 16 pro- 
cente urmăresc, cu acelaşi interes, toate tipurile de 
informaţii, iar 12% au declarat că urmăresc, în principal, 
informațiile despre evenimente sociale (greve, manifes- 
taţii, inaugurări). În mod paradoxal, doar 1% dintre cei 
chestionați spun că sunt interesați de informaţiile 
referitoare la acte violente (crime sau accidente). 

Programele cele mai preferate de populaţie pentru 
informaţiile politice sunt: Ştirile de la PROTV (25%), 
Observator de la Antena 1 (22%), Jurnalul TVRI 
(16%), Ştirile de la Realitatea TV (13%), Ştirile de la 
Antena 3 (7%) şi Adevărate ştiri de la OTV (5%). 

De remarcat că între PRO TV şi Observator Antena 
1 continuă să existe o competiție strânsă în ceea ce 
priveşte dobândirea primului loc în preferinţele popu- 
laţiei, din punct de vedere al ştirilor politice, în timp ce 
multe alte canale de televiziune, mai vechi sau mai noi, 
nu contează practic în această luptă. 


DI Cele mai 
urmărite 
televiziuni 


ProTV TVRI Antena 3 


Grafic 2. Cele mai urmărite canale de televiziune 


Românii au cea mai mare încredere în informațiile 
prezentate de Ştirile PRO Tv (22%), urmate de Antena 
1 (21%) şi TVR 1 (20%). Toate trei se află însă practic 
în marja de eroare, ceea ce înseamnă că ierarhia se poate 
schimba uşor, dar canalele respective rămân pe podium. 
Pe locurile 4 şi 5 se situează, în ordine, Realitatea TV şi 
Antena 3, primul post apropiindu-se cel mai mult de 
grupul primelor 3, din punct de vedere al încrederii 
populaţiei în ştirile pe care le transmite. Din nou se 
poate spune că, exceptând OTV şi Prima TV, alte 
posturi nu sunt importante practic în mentalul colectiv 
al populaţiei. 

http://www.institutulpro.ro/analize/evenimente/jurnalisti.php?luna=0 

http://www.ena.ro/cercetari/sondaje/RaportY20Romana.pdf, 
Raport final septembrie — octombrie 2007. 


2. Locul şi rolul presei în securizarea naţiunilor 


Să ne întoarcem la istorie. “Profetul dezinformării 
şi manipulării”, cum îl numeşte Vladimir Volkov pe 
marele strateg al antichității Sun Tzi, considera că 
armele cele mai de preț ale războiului sunt strict legate 
de inteligența şi de viclenia căpeteniei. În urmă cu 
2500 de ani, el atrăgea atenția asupra artei de a înşela 
adversarul şi de a-l împiedica să evalueze corect o 
anumită situaţie. Ideile lui se regăsesc şi la “Prințul” lui 
Machiavelli, în secolul al XV-lea, şi la Thomas P. 
Rona’, părintele “războiului informaţional” dar şi la 
strategul, sociologul şi psihologul francez Roger 
Mucchielli, ideologul “invaziei curate”: „În loc să folo- 
sim trupe la frontierele țării pe care vrem s-o cucerim, 
vom iniţia în interiorul statului respectiv, prin acţiunea 
unor agenți subversivi antrenați, un proces de disoluție 
a autorităţii, în timp ce mici grupuri de partizani, 
prezentați ca «emanați din rândurile poporului» şi 
constituiți «spontan», vor angaja un nou tip de luptă cu 
intenţia declarată de a începe «un război revoluţionar 
de eliberare», dorind în realitate să accelereze procesul 
de descompunerea statului ca, în final, să preia 
Puterea”. Inutilă remarca asupra căilor şi mijloacelor 
de realizare a acestei invazii “curate”. 

Este limpede că războiul informaţional şi forma sa 
continuă, operația informaţională reprezintă o formă 
nouă de război care, pentru a-şi atinge scopurile, 
utilizează mijloacele sale specifice în care presa este o 
armă de elită. 

Indiferent dacă sunt ofensive sau defensive, 
operaţiile informaţionale pun un accent deosebit pe 
operaţiile psihologice: inducere şi contrainducere în 
eroare, propagandă şi contrapropagandă. 


Acţiunile psihologice (în domeniile cele mai 
rafinate: parapsihologia, telepatia, manipularea etc.) 
urmăresc influențarea opiniei publice internaționale, a 
forțelor adversarului, a populației proprii şi a celei 
aparţinând adversarilor. În acest sens sunt elocvente 
acţiunile întreprinse de coaliția internaţională în războ- 
iul din fosta Iugoslavie, precum şi în cel desfăşurat de 
trupele anglo-americane în martie-aprilie 2003 pentru 
înlăturarea regimului lui Saddam Hussein din Irak. 

Războiul psihologic este consonant cu războiul 
informaţional. El vizează, în principal, descurajarea ina- 
micului, crearea unor situaţii de panică, de nesiguranță, 
falsa percepție asupra realității. Arma psihologică devi- 
ne redutabilă în cazul războiului informaţional şi, 
bineînţeles, arma informaţională — mai ales imaginea — 
devine mijlocul principal în cadrul războiului psiho- 
logic. Influenţarea psihologică a adversarului se reali- 
zează pe mai multe căi: media (mai ales televiziunea), 
acțiunea directă, prin efectul unor arme noi (în China 
antică, o dată cu descoperirea prafului de puşcă, se folo- 
seau fuzeele şi săgețile incendiare lansate din tuburi 
speciale), folosirea unor substanţe psihotrope, a unor 
presiuni politice, economice şi militare. 


1. Războiul mediatic este, la ora actuală, principalul 
mijloc al războiului continuu şi mai ales al celui 
psihologic. Războiul a abătut mijloacele de informare în 
masă de la funcţia lor tradițională — aceea de a informa 
— şi le-a dat acestora încă o dimensiune, încă o funcţie: 
aceea de a dezinforma, de a influența (evident, prin 
informaţie), de a controla, de a încuraja sau descuraja, 
de a crea un curent de opinie perfect dirijat. Media 

participă la PSYOPS, fac parte din arsenalul pe care-l 
foloseşte strategia politică în realizarea scopurilor şi 
obiectivelor războiului. Mijloacele de informare în masă 
nu sunt manipulate, în realizarea acestor obiective, de 
comandanții militari, ci de decidentul politic. Militarii, 
prin structurile lor speciale, asigură doar expertiza în 
domeniu. Războiul mediatic a fost prezent dintotdeauna 
în spaţiul confruntării. Spre sfârşitul secolului al XX-lea 
şi începutul secolului al XXI-lea, el a căpătat, datorita 
IT, o importanță cu totul specială. Coloanele forțelor 
americane, în războiul din Irak din 2003, erau însoțite 
de reporteri şi cameramani care filmau secvențele care 
se doreau a fi transmise opiniei publice. Desigur, pre- 
zenţa reporterilor în teatru este necesară. Problema 
obiectivităţii informației transmise de la fața locului nu 
poate fi pusă la îndoială, întrucât este informaţie reală, 
nu trucată (deşi, din câte se ştie, şi o astfel de infor- 
mație, chiar dacă este imagine, poate fi trucată în 
studiouri). Ceea ce este discutabil se referă la selectarea 
ei, mai exact, la criteriile de selectare a informaţiei, 
îndeosebi a imaginii. Principiile războiului mediatic 
vizează - în general - trei aspecte de natură psihologică: 
consolidarea forţei morale a trupelor proprii, descura- 
jarea şi chiar înfricoşarea inamicului, obținerea spriji- 
nului populației. 

Analiştii atrag atenţia asupra evidenţei că politica de 
securitate naţională este cea mai importantă dintre 
politicile unei țări. Eşecurile într-un astfel de domeniu 
sunt de neacceptat şi, odată produse, ele pot fi incluse în 
aria falimentului politic. Acestea pot evolua de la 
deteriorarea gravă a calităţii vieţii cetățeanului până la 
pierderea independenței, pierderea de teritorii sau chiar, 
în extremis, dispariția ca țară. Majoritatea statelor 
Europei Centrale ştiu din propria istorie ce înseamnă 
falimentul politicii de securitate națională. Acolo secu- 
ritatea națională este un bun public, sensul eforturilor şi 
eficiența lor fiind date de calitatea vieţii de zi cu zi a 
cetățeanului. Politica de securitate naţională este o 
politică publică. 

În Occident, formularea, legitimarea, aprobarea şi 
aplicarea unei astfel de politici se face după un aşa- 
numit "acquis occidental al politicii de securitate”. 
Pentru a funcţiona corespunzator, el presupune dialogul 
şi conlucrarea a trei factori: 

- factorul politic, cu rol decizional, de conducere şi, 
parţial, de control; 

- factorul birocratic, chemat să aplice politica de 
securitate, reprezentând în acelaşi timp şi principalul 
deţinător al expertizei tehnice; 

- cetățeanul obişnuit, care, prin intermediul socie- 
tății civile, este chemat atât să legitimeze efortul de 
securitate națională, să-l finanţeze şi să-l sprijine public, 
dar şi să se exprime critic asupra lui. În acest sens, el se 
poate exprima direct, prin atitudini publice sau prin 
intermediul think-tank-urilor de specialitate (daca ele 
exista) dar mai ales al mass-media. 


Sugestiv pentru contribuţia presei la asigurarea 
mediului de securitate națională este studiul realizat în 
2007 de Centrul de informare şi Documentare NATO de 
la Chişinău. Studiul relevă faptul că în Republica 
Moldova o parte considerabilă a populaţiei continuă să 
fie dominată de mentalitatea şi stereotipurile specifice 
epocii sovietice. Influenţa propagandei ruseşti asupra 
opiniei publice, prin intermediul mass-media străine şi 
locale, face ca numărul oponenților reformelor demo- 
cratice, a economiei de piaţă şi, în special, a valorilor 
Euro-Atlantice să rămînă destul de mare. Astfel, potrivit 
sondajelor de opinie, deşi numărul suporterilor integrării 
europene a ţării este relevant (circa 70%), cei care susțin 
integrarea în Alianţa Nord-Atlantică este destul de 
modest. Manipularea cetăţenilor prin intermediul mij- 
loacelor media loiale sau controlate de serviciile secrete 
străine amenință securitatea informaţională a Republicii 
Moldova. Studiul arată că subiectele legate de politicile 
NATO şi relaţiile Moldovei cu aceasta sunt excluse sau 
rămîn insuficient reflectate în mass-media. Acest lucru 
face ca populaţia să fie slab informată despre stadiul 
actual al relațiilor Moldovei cu NATO şi despre 
avantajele pe care le oferă vecinătatea cu cea mai 
puternică Organizaţie de apărare şi securitate din lume. 


2. Manipularea, formă a  războiului/operaţiei 
psihologice 

Una dintre formele războiului psihologic/operaţiei 
psihologice este manipularea. A manipula înseamnă a 
antrena, prin mijloace de influențare psihică, un grup 
uman, o comunitate sau o masă de oameni la acţiuni al 
căror scop aparține unei voințe străine de interesele 
lor; a influenţa opinia publică prin mass-media sau prin 
alte metode persuasive“. Manipularea se exercită fără a 
se apela la constrângeri şi impune opiniei publice 
anumite comportamente, cultivându-i-se impresia că 
acționează în concordanţă cu propriile interese. 

În societatea modernă, metoda este utilizată, mai 
ales, în scopuri politice. Este fundamentul pe care se 
exercită manipularea, iar presa este instrumentul cel mai 
la îndemână. 

Oxford Dictionary mai reţine o trăsătură funda- 
mentală în definirea manipulării: a dirija pe cineva sau o 
anumită situaţie, spre propriul avantaj, în special fără 
scrupule sau incorect. 

Psihologia distinge manipularea de persuasiune care 
însemnă darul sau puterea de a convinge pe cineva să 
creadă, sau să facă un anumit lucru; convingere; 
proces prin care se urmăreşte schimbarea unei 
atitudini. 

Alţi autori (ruşi), care analizează tipurile înşelării, 
plasează manipularea pe ultimul loc după dezinformare, 
zvonuri false, amestecarea faptelor, zvonuri, denunţuri, 
fabricarea unor evenimente, şantaj, învinuiri nedrepte, 
calomnie, joc şi amenințare. 

Indiferent de poziţia în evaluările teoretice, dezin- 
formarea, propaganda, manipularea psihologică a opi- 
niei publice prin cuvinte şi imagini sunt fenomene care 
se „profesionalizează“ din ce în ce mai puternic. 

Să amintim aici studiile cercetătorului american 
Stanley Milgram care consideră manipularea ca o supu- 
nere faţă de autoritate. Paradigma sa stupefiază: oamenii 
devin violenți doar supunându-se unui ordin. 65% 
dintre oameni îi aplică unei persoane care nu le-a făcut 
nimic un şoc electric de 450 de volţi după ce, anterior, îi 
administraseră alte şocuri electrice de intensitate cres- 
cândă, fără să clipească. Şi acesta doar pentru că 
persoana respectivă a memorat greşit o listă de cuvinte“! 
Extinzând experimentele din laborator în viaţa reală, 
cercetătorul demonstrază că marea majoritate a oame- 
nilor manifestă o foarte scăzută rezistență la manipulare. 
O asistentă medicală administrează medicamente despre 
care ştie sigur că-i pot fi fatale pacientului, numai pentu 
că a primit un telefon din partea unei persoane absolut 
necunoscute care i-a cerut acest lucru. 

La nivel social, manipularea se exercită în special 
prin presă care se adresează atât unei colectivități cu 
trăsături specifice, cât şi persoanei ca individ unic. De 
ce manipulează presa? Pentru a rezista pe această piaţă a 
mass-media, pentru a câştiga capital economic (vezi 
reclame la produse dubioase), fie pentru a deservi 
puterii în vederea satisfacerii unor anumite interese. 

lată un exemplu pe care îl considerăm edificator. În 
2002, The New York Times scria despre existența unui 
Oficiu de Influenţare Strategică în cadrul Pentagonului 
cu misiunea de a difuza informații false care să 
servească interesele americane. Oficiul semnase un 
contract de 100.000 $/lună cu o aşa-zisă agenție speci- 
alizată în comunicare şi relaţii publice cunoscută, mai 
târziu, drept autoarea falsului mediatic ce aprinsese 
scânteia războiului din Golf. Era vorba despre mărturia 
unei aşa-zise infirmiere dintr-un spital din Kuweit 
despre atrocitățile soldaţilor irakieni care ar fi debranşat 
incubatoarele unde se aflau bebeluşii după care i-ar fi 
aruncat pe podele. Mai târziu, avea să se afle că tânăra 
era fiica ambasadorului kuweitian în SUA, că nu călcase 
în viaţa ei în acel spital şi că nu mai pusese piciorul în 
țara ei de baştină de foarte mulți ani. Reportajul se 
difuzaze însă în întreaga lume, publicul era oripilat şi 
drumul netezit spre un vot favorabil declanşării războ- 
iului în Congresul american”. 

Contribuţia presei la securitatea naţională priveşte şi 
mesajele subliminale. Ele nu sunt percepute direct, 
conştient ci pătrund în subconştientul “țintei” unde sunt 
decodificate în zile, luni sau chiar ani, în funcţie de cum 
a fost creat mesajul. Un aspect important ar fi acela că 
limba în care este transmis mesajul nu are importanță, 
subconştientul având capacitatea de a traduce semnalul, 
indiferent de limbă. 

Azi suntem expuşi din ce în ce mai mult unor forme 
de violentare culturală care provin tocmai din felul cum 


este transmisă şi disponibilizată cultura. Un fapt minor 
devine „mare“ prin felul cum este mediatizat. La fel şi 
discursul unui politician. O operă valoroasă poate fi 
degradată prin felul cum este prezentată. Mass-media 
poate inocula ficțiuni şi poate fabrica valori sau 
„personalităţi“ (inclusiv politice) peste noapte. Care este 
efectul periculos al acestui joc pentru mediul de 
securitate este lesne de înțeles. 

Definită ca un mijloc de comunicare, televiziunea 
are un efect paradoxal. Nu de puţine ori, micul ecran îi 
face pe oameni să comunice din ce în ce mai precar, îi 
îndepărtează unii de alţii, îi izolează. Ducând lucrurile 
până la limită, televiziunea face ca, în cazurile cele mai 
grave, atunci când devine un mod de viață, când omul 
ajunge un consumator dependent, comunicarea să 
dispară. Ea poate deveni un drog, iar cel "intoxicat" 
ajunge să nu mai comunice cu nimeni, se înstrăinează. 
El nu mai comunică nici măcar cu sine şi ajunge, din 
punct de vedere spiritual, într-o "moarte aparentă”, 
vegetând în realitatea virtuală creată pentru el de către 
televiziune". 

Din acest punct de vedere lucrurile ar trebui să fie 
clare. Televiziunile publice trebuie să rămână mai 
aproape de funcţiile lor clasice de informare şi educare, 
în detrimentul ratingului. Televiziunile comerciale au un 
singur obiectiv: audiența care aduce publicitate. În 
funcţie de aceeaşi audienţă, ele pot juca un rol prepon- 
derent în realizarea securității naționale. 

La ceea ce s-a chemat „Revoluţia română în direct 
din decembrie 1989, televiziunea publică "liberă" a fost 
forma cea mai rudimentară de instrumentare a psiho- 
logiei colective, inducând astfel nelinişte în spaţiul 
public: "Vin teroriştii!", "Securitatea a otrăvit apa!", 
"Ruşii invadează România", "Ungurii ne iau Transil- 
vania!" etc. Prin intermediul ecranului, s-a cultivat 
atunci o atmosferă de teroare. Realizatorii nu-şi puneau 
problema că nu pot fi citite în direct mesaje alarmiste, 
scrise de mână şi nesemnate. Prin urmare, redactorul 
poate manipula din ignoranță, din interes sau din dorința 
de a etala "surse". Rămâne celebru "documentarul" cu 
morții spânzurați cu sârmă ghimpată la Timişoara. 
Informaţia poate fi susținută şi amplificată cu ajutorul 
imaginii care, s-a dovedit atunci trucată. Momentul 
1989 arată cât de nocivă poate deveni televiziunea 
instrumentată împotriva securității naționale. Iată cât de 
departe ne aflăm de celebra definiție "bardică" a tele- 
viziunii: în cultura celtică, bardul proslăvea prin versuri 
faptele de vitejie ale eroilor şi le prezenta în faţa popo- 
rului. Şi dacă eroul este un escroc, iar bardul e un biet 
măscărici? Situaţii similare s-au produs în 1990, la 
Târgu-Mureş, dar şi pe timpul mineriadelor. 

Să ne oprim puţin şi asupra presei scrise. În 
România sunt 674 de publicaţii. De-a lungul celor 
aproape 19 ani care au trecut din decembrie 1989, presa 
scrisă a jucat un rol important mai mult în mediatizarea 
„scandalurilor” în care au fost implicate cadre din 

serviciile secrete decât în a prezenta opiniei publice ele- 
mente specifice securității naționale. Multe dintre arti- 
colele apărute în presă în acest răstimp au pus în pericol 
securitatea naţională prin deconspirarea unor ofiţeri din 
fosta Securitate, transformați în „tapi ispăşitori ai tutu- 
ror relelor şi greutăților” specifice tranziției româneşti. 
Să amintim aici celebrele scandaluri „Radu Timofte” - 
acuzat de legături cu fostul KGB, „Armaghedon” sau 
„Afacerea Zavorski-Velciu-Zoicaş care au condus la 
deconspirarea unor ofiţeri sub acoperire. La polul opus, 
poate ar trebui remarcată decizia redacției ziarului 
„Ziua” de a nu da publicităţii informațiile clasificate de 
pe cd-ul pierdut de militarii de la Focşani. 


3 Thomas P. Rona (1922-1997) a creat sintagma de “război 
informaţional” şi a impulsionat cercetările în domeniu. 

+ Marele dicţionar de neologisme, Florin Marcu, Editura Saeculum, 
2000 

* Ivan Ognev, Vladimir Russev, Securitatea psihologică, Editura 
Fundaţiei Culturale „Ideeea Europeană, Bucureşti, 2005 

$ Nicolas Gueguen, Psihologia manipulării şi a supunerii, Ed. 
Polirom, 2007 

7 Sonia Cristina Stan, Manipularea prin presă, Editura Humanitas, 
Bucureşti, 2004. 

SAL Ioan, V. Patrichi, Alina Grigore, Sebastian Rusu, M. Țoghină, 
Presa şi securitatea națională, referat CSSN, Bucureşti, aprilie 
2008. 


3. Mass-media şi summitul NATO de la Bucureşti 


Summit-ul Alianţei Nord Atlantice de la Bucureşti 
s-a bucurat de o atenţie deosebită din partea presei 
internaționale dar şi a celei româneşti. 3500 de jurna- 
lişti au fost prezenţi la Palatul Parlamentului pentru a 
urmări lucrările celui mai mare summit din istoria 
NATO. Nu numai numărul impresionant al jurnaliştilor 
prezenţi în capitala României a dat dimensiunea extra- 
ordinară a interesului pe care l-a jucat reuniunea de aici 
pentru securitatea internaţională ci şi pregnanta ştirilor 
consacrate acestui eveniment în fluxul informaţiilor 
difuzate. Un studiu cantitativ preliminar, realizat pe 
intervalul 31 martie, ora 18 — 6 aprilie, ora 10, relevă 
aspecte cât se poate de grăitoare. 

Agenţia Franceză de Presă, AFP, a transmis 3105 
ştiri. 375 dintre acestea se refereau la reuniunea de la 
Bucureşti. Cu o frecvenţă de o ştire din opt, interesul 
pentru summit relevat de AFP a fost egal dacă nu 
cumva l-a depăşit pe cel pentru declanşarea războiului 
din Irak. Foarte aproape s-a situat şi concurenta ei, 
agenția Reuters. Ea a transmis în acelaşi interval 3300 
de ştiri dintre care 330 evocau înâlnirea la nivel înalt 
din capitala României, realizând un raport de o infor- 
maţie referitoare la summit din fiecare 10 ştiri. 

Agenţia de monitorizare a presei, RADOR, a 
transmis în perioada citată 1600 de ştiri. 765 dintre ele 
aveau ca obiect sau făceau referire la acelaşi eve- 
niment. Ele erau informații din producţia proprie, a 
postului de Radio România Actualităţi şi ale altor 40 de 
mijloace de informare în masă de pe tot globul. Printre 
acestea: BBC, CNN, Nikkei, Euronews, Radio Europa 
Liberă, Deutsche Welle, Die Welt, RFI, Itar-Tass, 
Tanjug, Radio Belgrad, B92, Radio Svoboda, Radio 
Ucraina, Forum, Eco Moskvî, Unian, Ucrainska 
Pravda, Korespondent, Televiziunea Publică Rusă, 
Interfax, NRCU (Ucraina), Politua.ru, Ria Novosti, 
Radio Moldova, Regnum , MTI, Radio Kossuth, HIR 
TV. 


În România, mass-media, aproape fără exceptie, au 
avut referiri la întâlnirea liderilor Alianței Nord 
Atlantice şi ai celorlalte organizaţii internaţionale de la 
Bucureşti. Până şi tabloide de genul Atac sau Click au 
abordat subiectul cu seriozitatate chiar dacă linia lor 
este cu totul alta. 

Cu titlu de exemplu, prezentăm o parte din 
rezultatele unei analize cantitative mai ample în 
tabelele 1, 2 şi 3. Rezultatele acelui studiu precum şi 
analiza calitativă a datelor fac obiectul unei cercetări 
distincte. 


Tabel 1 
Agenţii Ştiri Total 
de presă despre summit ştiri 
AFP 375 3105 
Reuters 330 3300 
Rador 765 1250 
Mediafax 1125 2850 
NewsIn 645 1305 
Rompres 855 1575 
Tabel 2 
Publicația Articole 
publicate 
Adevărul 72 
Cotidianul 134 
Evenimentul Zilei 161 
Gândul 248 
Jurnalul National 39 

Table 3 Graficul nr. 5 


PROPUNERE 


e În condiţiile războiului informațional şi ale sfidărilor riscurilor asimetrice rolul presei în 
securizarea naţiunii capătă dimensiuni care nu mai pot fi ignorate. Găsirea unei forme 
eficiente şi rapide de colaborare între instituţiile statului cu atribuțiuni în domeniu şi 
mijloacele de informare în masă în ansamblul lor este mai mult decât o necesitate. Este o 
urgentă. Imperativul le obligă pe toate părțile interesate instituţii, patronate, sindicate, 
organizaţii profesionale să se aşeze cu responsabilitate la masa unui dialog care conducă 
la descoperirea acelor căi şi mijloace care să asigure libertatea de expresie, informarea 
promptă şi corectă a publicului, fără a aduce atingere securităţii naţionale. 

